Държавен вестник, бр. 57, 2012 г., стр. 37

БРОЙ  57	
Д Ъ Р Ж А В Е Н  В Е С Т Н И К 	
СТР.  37  
МИНИСТЕРСТВО
НА ЗДРАВЕОПАЗВАНЕТО
Наредба за изменение и допълнение на Наредба 
№ 18 от 2005 г. за критериите, показателите 
и методиката за акредитация на лечебните 
заведения (обн., ДВ, бр. 54 от 2005 г.; изм., 
бр. 67 от 2006 г., бр. 77 от 2008 г., бр. 11 от 
2009 г., бр. 5 и 12 от 2010 г., бр. 10 от 2011 г. 
и бр. 50 от 2012 г.)
§ 1. В чл. 6 се създава ал. 11: 
„(11) Представители на държавата в Акре­
дитационния съвет, които са министри, лица 
по чл. 19, ал. 7 от Закона за администрацията, 
държавни служители и лица по чл. 107а от 
Кодекса на труда, не получават възнаграждение 
за участието си в Акредитационния съвет.“
§ 2. В чл. 13 се създава ал. 5:
„(5) Представители на държавата в Звеното 
за административно-техническо обслужване, 
които са държавни служители и лица по 
чл. 107а от Кодекса на труда, не получават 
възнаграждение за работата си в звеното.“
Заключителни разпоредби
§ 3. В чл. 4 от Наредба № 48 от 2010 г. 
за признаване на организациите за защита 
правата на пациентите за представителни 
организации (ДВ, бр. 75 от 2010 г.) се правят 
следните изменения и допълнения:
1. Създава се нова ал. 6:
„(6) Представителите на държавата в коми­
сията, които са лица по чл. 19, ал. 7 от Закона 
за администрацията, държавни служители 
и лица по чл. 107а от Кодекса на труда, не 
получават възнаграждение за работата си в 
комисията.“
2. Досегашната ал. 6 става ал. 7.
§ 4. В чл. 13 от Наредба № 12 от 2011 г. 
за условията и реда за заплащане на лечение 
на български граждани в чужбина по чл. 82, 
ал. 1, т. 8 от Закона за здравето (ДВ, бр. 1 от 
2012 г.) се създава ал. 5:
„(5) Представителите на държавата в КЛЧ, 
секретарят и техническите сътрудници, които 
са министри, лица по чл. 19, ал. 7 от Закона за 
администрацията, държавни служители и лица 
по чл. 107а от Кодекса на труда, не получават 
възнаграждение за работата си за КЛЧ.“
§ 5. В чл. 5 от Наредба № 9 от 2000 г. за 
условията и реда за провеждане на конкурси 
за възлагане на управлението на лечебни 
заведения по Закона за лечебните заведения 
(обн., ДВ, бр. 55 от 2000 г.; изм. и доп., бр. 15 от 
2001 г., бр. 116 от 2002 г., бр. 91 от 2003 г., бр. 4 
от 2006 г., бр. 71 от 2010 г. и бр. 18 от 2011 г.) 
се правят следните изменения и допълнения:
1. Създава се нова ал. 2:
„(2) Представителите на държавата в ко­
мисията за организиране и провеждане на 
конкурса, които са лица по чл. 19, ал. 7 от 
Закона за администрацията, държавни служи­
тели и лица по чл. 107а от Кодекса на труда, 
не получават възнаграждение за участието си 
в комисията.“
2. Досегашните алинеи 2, 3, 4, 5, 6 и 7 
стават съответно ал. 3, 4, 5, 6, 7 и 8.
§ 6. Наредбата влиза в сила от 1 юли 2012 г.
Министър: 
Десислава Атанасова
7068
КОМИСИЯ ЗА ФИНАНСОВ 
НАДЗОР
НАРЕДБА № 47
от 11 юли 2012 г.
за изискванията към информационните системи 
на пенсионноосигурителните дружества
Раздел І
Общи положения
Чл. 1. С наредбата се уреждат:
1. изискванията към системата за управление 
на информационната сигурност на пенсионно­
осигурителното дружество;
2. изискванията при обмен на информация 
и предоставяне на електронни услуги;
3. водените от пенсионноосигурителното дру­
жество регистри.
Чл. 2. Пенсионноосигурителното дружество 
изгражда и поддържа информационна система 
в съответствие с изискванията на тази наред­
ба, другите приложими нормативни актове и 
стандарти и приетите вътрешни документи на 
дружеството, като отчита спецификата и обе­
ма на дейността по допълнително пенсионно 
осигуряване и организационната си структура. 
Раздел ІІ
Система за управление на информационната 
сигурност
Чл. 3. (1) Пенсионноосигурителното друже­
ство е длъжно да изгради система за управление 
на информационната сигурност въз основа на 
изискванията на международен стандарт ISO/
IEC 27001:2005.
(2) Системата за управление на инфор­
мационната сигурност трябва да обхваща 
следните основни аспекти на сигурността: 
оценка и управление на риска, управление на 
персонала, физическа сигурност, контрол на 
достъпа, сигурност при избора, закупуването 
и ползването на софтуер и хардуер, планове 
и действия в извънредни ситуации и кризи. 
(3) Пенсионноосигурителното дружество се 
съобразява в дейността си с добрите практики, 
заложени в международен стандарт ISO/IEC 
27002:2005 (ISO/IEC 17799:2005).
Чл. 4. (1) Съответствието с изискванията на 
стандарта по чл. 3, ал. 1 се доказва по избор 
на пенсионноосигурителното дружество чрез:
1. сертификация;